Tervetuloa Sanan helmiä -ohjelmaan. Nimeni on Miisu Piipari, -
ja tällä kertaa tarkastelemme Raamatusta aihetta Lunastus.
Mennään heti jakeeseen Joh. 3:16, joka on niin tuttu meille kaikille.
Kun Jeesus lunasti henkesi ja pelasti sinut Taivaan valtakuntaan, -
ikuiseen elämään, Hän lunasti sen mukana paljon muutakin.
Katsotaan, mitä Raamattu sanoo siitä. Roomalaiskirje, luku 8, jae 32 sanoo: -
Tästä näemme: "kaikkea muutakin". Jeesuksen mukana tulee paljon hyvää.
Koska Jumala on hyvä, kaikki, mitä Hän tuo, on hyvää.
Löysin Uudesta testamentista kolme kreikankielistä sanaa, -
joita käytetään lunastuksesta. Tutkitaan niistä muutamia.
En ole kreikan kielen taitaja enkä osaa ääntää näitä kovin hyvin, -
mutta täällä on tällainen sana kuin apolutrosis, -
joka tarkoittaa vapautusta, joka tapahtuu lunnaiden maksamisella.
Sitten on tällainen sana kuin lutrosis -
eli lunnaat, lunastus, vapautus erityisesti synnin rangaistuksesta.
Lisäksi on tällainen kuin exogorazo, joka tarkoittaa lunnaita.
Se on metafora Kristuksesta, joka vapauttaa valitut Mooseksen lain alta -
sijaiskuoleman kautta. Yksi merkitys on 'ostaa omaan käyttöönsä'.
Ajattele. Miksi kävimme läpi näitä erilaisia merkityksiä?
Koska ne kertovat aika hyvin sen, mihin meidät on lunastettu.
Kun Jeesus lunastaa meidät, meidät lunastetaan johonkin.
Mihin meidät lunastetaan? Käydäänpä tutkimassa sitä lisää.
Ensinnäkin Jeesus lunasti meidät -
Taivaan kansalaisiksi ja perheenjäseniksi.
Eli kun synnyit uudesti, sinusta tuli Taivaan kansalainen.
Se on aivan muuta kuin tavallisen maan kuten Suomen kansalainen.
Taivaan kansalaisena tunnustat ja tuot elämälläsi esiin -
Taivaan periaatteita, lainalaisuuksia ja totuuksia.
Ne saattavat olla välillä voimakkaasti ristiriidassa maallisten lakien kanssa.
Taivaan kansalaisena sinulla on myös oikeuksia, kuten pelastuminen, -
vihollisen vastustaminen, paranemiset, ihmeteot, lapsen asema Isän edessä, -
oikeus yliluonnolliseen elämään Hengessä -
yliluonnollisen Jumalan lapsena, oikeus olla Hengen kuljetettavana.
Sinulla on silloin myös oikeus sisäiseen rauhaan, -
oikeus ammentaa Isän ihmeellisestä taivaallisesta perinnöstä -
jo täällä maan päällä, ei pelkästään vasta silloin Taivaassa, -
vaan saat kokea Isän huolehtivaa rakkautta jo täällä maan päällä.
Efesolaiskirjeen luku 2, jae 19 sanoo: -
Otetaan vielä toinen raamatunkohta, 1. Pietarin kirje, luku 2, jae 9.
Sinulle tulee Taivaan kansalaisen identiteetti, kaikkea tätä, -
mitä tässä ihanassa Pietarin kirjeen kohdassa sanottiin.
Kyse on myös perheyhteydestä.
Jumala on Isä, joka rakastaa lapsiaan ja huolehtii heistä.
Jumala halusi perheen. Hän halusi kohteen, ihmisen, jota rakastaa, -
ihmisen, jonka kanssa jutella ja tulla kuulluksi ja nähdyksi.
Hän myös haluaa nähdä ihmisen, eli sinut.
Pelkästään Isä meidän -rukous kertoo meille -
ihmisen ja Jumalan läheisestä perhesuhteesta.
Koko Isä meidän -rukous on yhtä huolenpitoa, -
ja yksi Jumalan nimistä onkin Abba, Isä.
Jumala todella rakastaa Isän roolia, ja Hänestä on tärkeää olla sinulle Isä.
Sallitko sinä Hänen olla sinulle Isä?
Isä meidän -rukouksesta voimme nähdä Isän huolenpidon lapsestaan -
ja sen, miten Hän on luonut lapsen rakastettavaksi, kasvatettavaksi, -
nähdyksi, kuulluksi, nostetuksi ja arvostetuksi.
Katsotaan, mistä näemme, että todella on kyse Isästä.
5. Mooseksen kirja, luku 32, jae 6 sanoo: -
Tässä käytetään nimenomaan sanaa isä.
Hän loi sinut, Hän on sinun Isäsi. Hän sinut teki ja valmisti.
Tämä kuvastaa hyvin sitä läheistä suhdetta, samoin Jes. 63:16.
Raamatun alkulehdiltä asti kerrotaan, että Jumala haluaa sinuun suhteen.
Jumala loi paratiisin ihmistä varten.
Se oli kohtaamispaikka, jossa Hän kohtasi Eevan ja Aadamin.
Seuraavasta jakeesta näet, miten Jumala etsii ihmisen seuraa.
1. Mooseksen kirja, luku 3, jakeet 8―9.
Jumala etsii meitä.
Hän haluaa kohdata meitä ja viettää aikaa kanssamme.
Jeesus lunasti sinulle lapsen aseman Isän edessä. Mitä se tarkoittaa?
Se tarkoittaa, että kyseessä on voimakas, läheinen ja tiivis suhde, -
jossa Isä Jumala on valmis tekemään kaikkensa sinun eteesi.
Hän antoi ainokaisen Poikansa, että sinun henkesi pelastuisi.
Hän on valmis huolehtimaan kaikista Isän velvollisuuksista, -
niin sielun kuin kehonkin osalta, -
ja haluaa, että opit tuntemaan Hänet läheisesti.
Mutta ei siinä kaikki. Se ei ole pelkkää suhdetta, -
vaan Isä haluaa antaa sinulle perinnön. Juuri siksi Jeesus kuoli.
Isän ja lapsen suhteeseen kuuluu myös kuritus ja kasvatus.
Ei kuulosta niin hauskalta, mutta kuritus on ihana asia, -
koska se pitää sinut kiinni elämässä -
ja estää kuoleman tekoja pääsemästä elämääsi.
Ennen kaikkea kuitenkin on Isän ehdoton rakkaus, jota et voi ansaita.
Isä haluaa vain antaa sitä sinulle, samoin Jeesus ja Pyhä Henki.
Hän ei Raamatun mukaan tule koskaan hylkäämään sinua.
Jumala haluaa olla kanssasi aina, -
silloinkin, kun olet tehnyt jotain, mitä sinun ei pitäisi tehdä.
Hän vain odottaa, että tulet Hänen luokseen ja tunnustat syntisi.
Saat ne Häneltä anteeksi, kun totisella sydämellä pyydät.
Mitä olen Isä Jumalaa oppinut tähän mennessä tuntemaan, -
niin Hän selkeästi haluaa, että meillä on turvallinen olo, -
voimme aina mennä Hänen luokseen ja annamme itsellemme oikeuden -
ottaa vastaan Hänen rakkauttaan meistä huolimatta. Siksi Jeesus tuli.
Perheyhteyteen kuuluu myös, että saat paljon uskonsisaria ja -veljiä, -
ja saat oppia rakastamaan heitä, antamaan heille anteeksi, -
palvelemaan heitä ja myös tulemaan palvelluksi.
Hän haluaa jakaa sinulle viisautta ja ymmärrystä myös perheyhteydessä.
Sitä Hän todella tekee, koska ei halua, että olet tietämätön -
Hänen tahdostaan tai tulevaisuuden ajatuksistaan ja suunnitelmistaan.
Isä haluaa puhua sinulle. Galatalaiskirjeen luku 4, jakeet 5―6.
"lunastamaan lain alaiset, että me pääsisimme lapsen asemaan."
Lapsen asema on erityinen asema. Se pysyy sinulla eikä lähde pois.
"Ja koska te olette lapsia, on Jumala lähettänyt meidän sydämeemme -
Poikansa Hengen, joka huutaa: 'Abba! Isä!'"
Keräsin joitakin asioita, mihin meidät on lunastettu.
Löysin nopeasti 21 asiaa. Luettelen lopuksi joitakin niistä.
Kuten sanoin, meidät on lunastettu ikuiseen elämään ja pelastukseen, -
mutta myös Taivaan kansalaisiksi ja perheenjäseniksi.
Me saimme Isän takaisin, kun Jeesus tuli tuomaan yhteyden Isän luokse.
Mutta sen lisäksi me saatiin syntien anteeksi antaminen, -
vanhurskaus, vapaus lain kirouksesta, -
perheen Isä ja lapsen asema, veljiä ja siskoja sekä kasvatus.
Jeesus lunasti meille kasvatuksen. Se, että viitsii kasvattaa jotakuta, -
vaatii välittämistä ja rakastamista, koska se ei aina ole helppoa.
Me saatiin perintöosa ja Pyhä Henki.
Jeesus sanoi jättävänsä meille Pyhän Hengen, -
joka opettaa, auttaa ja muistuttaa meitä ja vie meidät perille.
Me saimme oikeuden sielun ja ruumiin terveyteen, -
armolahjat, seurakuntavirat, yhteyden muihin ihmisiin.
Me saimme myös uuden ylösnousemusruumiin.
Raamattu puhuu siitä, että kun aika koittaa, -
saamme itsellemme ihan kokonaan uuden ylösnousemusruumiin.
Jumalan rakkaus ja tunteminen, sekä Jeesuksen, Pyhän Hengen että Isän.
Jumalan tunteminen sisältää Jumalan kolmen persoonan tuntemisen.
Voit lähteä tutustumaan Jumalaasi, jos tuntuu, että Hän on kaukainen.
Voit viettää Hänen kanssaan niin paljon aikaa kuin haluat.
Lunastuksen kautta meille tuli lupaus, -
että kaikki kääntyy parhaaksemme, jopa kärsimys ja vaikeat tilanteet, -
ja että lopun aikoina tulemme tuomitsemaan maailmaa ja enkeleitä.
Näihin ihaniin lunastuslupauksiin, mitä kaikkea lunastuksessa saimme, -
haluan siunata sinut. Mieti tätä hetki, katso vaikka tämä jakso uudestaan -
ja mieti, mitä kaikkea sait Jeesuksen lunastustyön kautta.
Se on jotain paljon syvempää ja kokonaisvaltaisempaa -
kuin voimme edes ymmärtää. Vähän niin kuin Raamattu sanoo, -
että se käy yli ymmärryksemme, mitä kaikkea Jumala voi meille antaa.
Uskalla siis viettää aikaa Jeesuksen kanssa.
Kysy Häneltä, tutustu Häneen. Pyydä Häneltä viisautta ja ymmärrystä.
Siunattuja hetkiä Jumalasi kanssa. Hei hei!
Kiitos, että katsoit äskeisen Sanan helmiä -jakson.
Jumala haluaa tavoittaa ihmisiä, rakastaa heitä, pelastaa heidät, -
pitää heistä huolta, aivan niin kuin Hän on tehnyt sinunkin elämässä.
Jos haluat auttaa meitä tässä työssä, voit auttaa meitä rukouksin -
tai antaa taloudellista tukea näiden ohjelmien tekemiseen.
Näet nyt ruudulla erilaisia tapoja auttaa.
Siellä on mm. tukipuhelinnumero, johon voit kohdistaa tukesi -
tai pankkitilin numero sekä viite, jota kannattaa käyttää, -
jotta tukesi kohdistuu juuri tähän ohjelmasarjaan.
Siellä on myös mahdollisuus tukea tekstiviestillä tai netin kautta.
Haluan siunata kaikki kylvösi, niin rukoukset kuin taloudellisen avun -
ja kiittää siitä, että autat Jumalaa rakastamaan eteenpäin. Ole siunattu.
Tekstitys: Anni Lähteenmäki